stanford-oval/wikipedia huggingface dataset:
האיחוד החקלאי
תנועת הנוער

הנוער של האיחוד החקלאי היא תנועת נוער בלתי-מפלגתית שהוקמה כתנועת בת של האיחוד החקלאי. הדגש בתנועת הנוער הוא החינוך לערכים, מחנאות, אהבת ארץ ישראל וציונות. התנועה החלה את פעילותה בשנת 1978, כמסגרת חינוך בלתי פורמלית.
הערות שוליים

↑  ש. אנגל, יוקם "איחוד חקלאי" ארגון ההתישבות הפרטית, דבר, 6 ביולי 1960
↑  שמואל שורש, "האיחוד החקלאי" וחוק־המושבים, דבר, 13 במרץ 1964
↑  עדה פיינברג-סירני, הישיבה המאתיים ­ושישים­ ואחת של הכנסת השביעית, יום שלישי, ט' שבט תשל"ב (25 ינואר 1972)
1 2  דב גולדשטיין, המושבים שלנו לא יהיו מושבים, מעריב, 3 במרץ 1965
↑  הוקם איגוד חקלאי, חרות, 25 באוקטובר 1960
↑  הוקם איחוד חקלאי של מושבי העובד הציוני והמעמד הבינוני, דבר, 27 באוקטובר 1960
↑  שלמה נקדימון, הגוף ההתישבותי של הליברלים התפרק בחדרי חדרים, חרות, 22 באפריל 1962
↑  שלמה נקדימון, "האיחוד החקלאי" - מוסד ההתיישבות של "הליברלים" - התפרק, חרות, 18 באפריל 1962
↑  ועידת האיחוד החקלאי תפתח מחרתיים בבית יצחק, דבר, 18 במרץ 1963
↑  האיחוד החקלאי - המסגרת החקלאית לישובי המעמד הבינוני, דבר, 14 במאי 1964
↑  המעמד הבינוני בהתיישבות, חרות, 1 ביולי 1964
↑  אברהם כנעני, הוקמו 48 ישובים חקלאיים, דבר, 6 ביולי 1972
↑  האיחוד החקלאי תובע רשות ממלכתית להתנחלות, דבר, 29 באוקטובר 1972
| --- | --- |
בקרת זהויות :  NLI: 987007257385705171  VIAF: 141257394   WorldCat (עם VIAF): 141257394 
כנס המועצה החקלאית ה-מ"ד
שואבה
יד השמונה
קילי הוז

| --- | --- |

 לידה:  10 בפברואר 1976 (בת 49) מרילבון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1989 
 מקום לימודים:  בית הספר למשחק של סילביה יאנג 
 בן או בת זוג:  מת'יו מקפדיין (2004–?) 
 צאצאים:  מגי מקפדיין, ראלף מקפדיין, Myles McCallum 
 פרופיל ב-IMDb
 
קילי הוז (באנגלית: Keeley Hawes; נולדה ב-10 בפברואר 1976) היא שחקנית ודוגמנית אנגלייה. הוז ידועה בתפקידיה הרבים בטלוויזיה, הבולטים שבהם הם זואי ריינולדס בסדרת הטלוויזיה "ספוקס" ואלכס דרייק בסדרה "מאפר לעפר". עוד היא ידועה בדיבוב דמויות במשחקי וידאו כגון לארה קרופט בסדרת המשחקים "טומב ריידר". היא פעילה בארגון הצדקה "CHASE Hospice Care for Children" שבסארי.
ביוגרפיה

נולדה בשם קלייר הוז בשכונת מרילבון שבלונדון לאב נהג מונית. היא למדה בבית הספר למשחק Sylvia Young Theatre School. עוד לפני סיום לימודיה עבדה הוז בקזינו ושם צדה את עינו של צייד כישרונות בתחום האופנה.
בתחילת הקריירה שלה כיכבה בוידאו קליפים של השירים "Saturday Night" של להקת סווייד, "Marvellous" של "Lightning Seeds", ‏"Come Around" של הלהקה הניו זילנדית The Mutton Birds ו"She's a Star" של להקת ג'יימס.
בטלוויזיה התפרסמה לראשונה בשנות התשעים בסדרה "Troublemakers" ובדרמה התקופתית "אבן הירח", עיבוד לרומן באותו שם מאת וילקי קולינס. מאז הופיעה בדרמות טלוויזיוניות נוספות, בהן "קריוקי" מאת דניס פוטר (1995), "Heartbeat" ‏(1995), "אותלו" (2001), "הודעה על רצח" (2005) ו"אחרי תומאס" (2006).
הוז הופיעה בעיבודים טלוויזיוניים לרומנים קלאסיים ומודרניים כגון "מגעים אסורים" (2002) על פי הרומן לגעת בקטיפה, "רעיות ובנות" (1999) על פי ספרה של אליזבת גסקל, "ידידנו המשותף" (1998), עיבוד לרומן מאת צ'ארלס דיקנס, ו"תחת עץ היער" (2005) מאת תומאס הרדי.
היא הופיעה בסדרת הריגול הבריטית "ספוקס" בתפקיד זואי ריינולדס בשלוש העונות הראשונות של הסדרה (2002–2004). ב-2003 השתתפה בסדרה של עיבודים מודרניים לסיפורי קנטרברי יחד עם ג'ון סים, בילי פייפר וג'ולי וולטרס. ב-2005 שיחקה בסרט הטלוויזיה "מקבת'" במסגרת סדרת עיבודים מודרניים למחזות שייקספיריים. הוז גילמה את אלה, אשתו של מקבת' (ג'יימס מקאבוי).
ב-2006 הופיעה הוז בסדרה הקומית "הכומר מדיבלי" בכיכובה של דון פרנץ'. ב-2007 שיחקה בקומדיה "למות בלוויה" שבה גילמה את ג'יין, אשתו התומכת של מת'יו מקפדיין (שהוא בעלה בחיים), אשר לוויית אביו מתבררת כאסון משפחתי.
ב-2007 לוהקה הוז לתפקיד אלכס דרייק בסדרה "מאפר לעפר", סדרת ספין אוף של סדרת המשטרה המדע הבדיוני "חיים על מאדים". הסדרה מגוללת את סיפורה של שוטרת במשטרת לונדון אשר נפגעת מירי בשנת 2008 ומתעוררת בשנת 1981. הסדרה, ששודרה החל מפברואר 2008, עוקבת אחרי מאמציה לחזור מהעולם של 1981 לעולמה הנוכחי כדי להציל את בתה מולי. הוז כיכבה לצדו של פיליפ גלניסטר, שגילם את דמותו של השוטר ג'ין האנט (אותה דמות שגילם בסדרה הקודמת "חיים על מאדים"). היא זכתה ב-Glamour Awards בקטגוריית "השחקנית הטובה ביותר בטלוויזיה הבריטית". בספטמבר 2008 החלה הסרטת העונה השנייה של הסדרה "מאפר לעפר", והיא שודרה בתחילת 2009. בסוף 2009 שיחקה בעונה האחרונה של הסדרה.
ב-2008 הופיעה הוז בסדרה "חברים משותפים". היא השתתפה גם בתוכנית המערכונים "That Mitchell and Webb Look" שזכתה בפרס באפט"א לטלוויזיה. ב-2010 הייתה חלק מהפנל של שעשועון הטלוויזיה "Would I Lie to You?".
ב-2010 כיכבה הוז בסדרה משטרתית "Identity" של רשת ITV בתפקיד מפקחת המשטרה מרתה לוסון. עוד ב-2010 שיחקה בעיבוד מחודש לסדרה הקלאסית "על אדונים ומשרתים" בתפקיד ליידי אגנס הולנד.
בדצמבר 2024, פורסם כי הוז תקריין את סדרת הדוקו "Airborne" עבור ערוצי הטלוויזיה הקנדיים Love Nature ו-Sky Nature.
בקולנוע הופיעה הוז בסרטים "הנוקמים" (1998), "ספטמבר האחרון" (1999), "שותף לפשע" (2000), "טריסטרם שנדי" (2006) ו"הג'וב הבריטי" (2008). עוד ב-2008 כיכבה בסרט הקולנוע "Flashbacks of a Fool" עם דניאל קרייג.
חיים אישיים

להוז שלושה ילדים. הבכור, מיילס, הוא בנו של צייר הקומיקס ספנסר מק'קלום, שאיתו החלה לצאת ב-1995 ולו נישאה ב-2001, כאשר מיילס היה בן 20 חודש. השניים נפרדו כמה שבועות אחרי נישואיהם בעקבות רומן שניהלה הוז עם מת'יו מקפדיין, שותפה לסדרה "ספוקס". הוז ומקפדיין התחתנו באוקטובר 2004, בתם מגי נולדה חודשיים אחר כך וילדם השני, ראלף, נולד בספטמבר 2006.
הוז פעילה בארגון הצדקה "CHASE Hospice Care for Children".
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1996 | אבן הירח | The Moonstone | רייצ'ל | סרט טלוויזיה |
| 1998 | הנוקמים | The Avengers | טמרה |  |
| 1999 | ספטמבר האחרון | The Last September | לויס פארקוור |  |
| 2000 | שותף לפשע | Complicity | איבון |  |
| 2001 | אותלו | Othello | דזי בראבנט | סרט טלוויזיה |
| 2003 |  | Chaos and Cadavers | סמנתה טאגרט |  |
| 2005 | טריסטרם שנדי | Tristram Shandy: A Cock and Bull Story | אליזבת' |  |
| 2007 | למות מלוויה | Death at a Funeral | ג'יין |  |
| 2008 | הג'וב הבריטי | The Bank Job | ונדי לת'ר |  |
| 2008 |  | Flashbacks of a Fool | ג'סי הבוגרת |  |
| 2013 |  | Mariah Mundi and the Midas Box | קתרין מונדי |  |
| 2013 | הגברת נעלמת | The Lady Vanishes | גברת טודהנטר | סרט טלוויזיה |
| 2014 | ההרפתקן: קללת קופסת מידאס | The Adventurer: The Curse of the Midas Box | קת'רין מנדי |  |
| 2015 | גורד שחקים | High-Rise | אן רויאל |  |
| 2020 | רבקה | Rebecca | ביאטריס לייסי |  |
| 2020 | לא ממושמעות | Misbehaviour | ג'וליה מורלי |  |
| 2024 | הסקופ (אנ') | Scoop | אמנדה טירסק |  |
הערות שוליים

1 2  Denise Petski, Keeley Hawes To Narrate Nature Docuseries ‘Airborne’ For Love Nature & Sky Nature, Deadline, ‏2024-12-02 (באנגלית אמריקאית)
| --- | --- |
בקרת זהויות :  NLI: 987007329847805171  PLWABN: 9811782634505606  BIBSYS: 3088595  BNE: XX4669445  BnF: cb15087555v (data)  GND: 140726837  ISNI: 0000 0001 1617 5057  LCCN: nr2003013781  MusicBrainz: cfccff49-9a26-48aa-be5e-40e05c67a36f  NKC: xx0153356  NLK: KAC2020O9346  NTA: 338030255  SUDOC: 118131869  VIAF: 34399825   WorldCat (עם VIAF): 34399825
חומט פסים

| חומט פסים |
| --- | --- |

מיון מדעי
ממלכה:: בעלי חיים
מערכה:: חולייתנים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: Scleroglossa
משפחה:: חומטיים
סוג:: חומט
מין:: חומט פסים
שם מדעי
 Trachylepis vittata ‏אוליביה, 1804
תחום תפוצה


חומט פסים (שם מדעי: Heremites vittatus או Trachylepis vittata) היא אחת הלטאות של ארץ ישראל. אורכה מגיע עד 22 ס"מ וצבעה צהבהב, אפור, ירוק זית, חום או שחרחר. לאורכו חמישה פסי אורך כהים או בהירים. עור הזוחל קשה וצמוד לגוף. מתחת לקשקשים יש בעור לוחיות קטנות המקשות את העור. הראש קטן בצורת חרוט. הלסת העליונה לרוב ארוכה מהתחתונה ומכסה עליה במקצת. העפעף התחתון שקוף והחומט יכול לראות כשעיניו עצומות. אורך הזנב הוא כשני שלישים מאורך הגוף. הרגליים קצרות מפותחות וחזקות. בכל רגל 5 אצבעות.
השם המדעי שלה עבר מספר שינויים בשנים האחרונות. השם המדעי הנוכחי הוגדר על ידי Bauer בשנת 2003 ולפני כן היא הייתה ידועה בשם Mabuya vittata. החומט ניזון בעיקר מחרקים ופרוקי-רגליים אחרים. עונת הרבייה היא ביום והחיזור באביב. בקיץ הנקבה משריצה 3–8 ולדות קטנים הגדלים ללא טיפול של הוריהם. רק מעטים מהצאצאים מגיעים לבגרות.
מצב שימור הלטאה הוא ללא חשש.
קריאה נוספת

אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 121–122
הערות שוליים

ערך זה הוא קצרמרבנושא זוחלים. אתם מוזמנים לתרום לוויקיפדיה ו.
גיל המעבר אצל נשים

| --- | --- |

סמל גיל המעבר
 תחום:  גינקולוגיה 
 קישורים ומאגרי מידע
 eMedicine:  264088 
 MeSH:  D008593
 סיווגים
 ICD-10:  N95 
 ICD-11:  GA30.0 
 
גיל המעבר אצל נשים (תום וסת) ובשמו המקובל מנופאוזה הוא הכינוי לתקופה בחיי האישה שבה נפסק המחזור החודשי ומסתיימת תקופת הפוריות. התהליך מתאפיין בירידה חדה ברמת ההורמונים, שנגרמת מהפסקה כמעט מוחלטת של הפעילות השחלתית. רוב האיברים בגוף האישה מכילים קולטנים לאסטרוגן ומושפעים ממנו, על כן ירידה זו היא בעלת השפעה על מרבית אברי גופה של האישה. גיל הפסקת הווסת נע בין 45-54. בעבר כונה "גיל הבלות" אך כיום פחת השימוש במונח זה. גם בערבית השם המסורתי הוא שם בעל הקשרים שליליים, "גיל הייאוש".
רקע

נשים נולדות כשבשחלות שלהן ישנם כשני מיליון זקיקים (שמתוכם יתפתחו הביציות). עם הגעתה של האישה לבגרות מינית מבשילות כ-400,000 ביציות. במסגרת המחזור החודשי, משוחררת ביצית אחת או יותר. יתר הביציות יתפרקו בתהליך הקרוי אטרזיה. מאגר הביציות לא מתחדש במהלך חיי האישה. עם השנים מתמעט מספר הזקיקים וכשמספרם מגיע לכאלף, מתחיל גיל המעבר. עם התמעטות הביציות בשחלות, ישנה ירידה הדרגתית בכמות האסטרוגן המיוצר על ידי השחלות ובמקביל ירידה בייצור ההורמון פרוגסטרון.
עד לפני כמאה שנים הייתה תוחלת החיים של נשים נמוכה מחמישים ולכן ההתעניינות במנופאוזה, הייתה נמוכה יחסית. עם עליית תוחלת החיים עלתה המודעות לתופעה.
תהליך הפסקת המחזור החודשי

תהליך הפסקת המחזור החודשי כולל שלושה שלבים:
שלב הפרה-מנופאוזה (קלימקטריום) שלב מקדים המתחיל כשעדיין יש ביוץ, אולם הווסת אינה סדירה ומופיעה בתדירות גבוהה או נמוכה יותר עד להפסקתה. שלב זה נובע מירידה הדרגתית בכמות האסטרוגן המיוצר על ידי השחלות ובמקביל ירידה בייצור ההורמון פרוגסטרון. כ-20% מהנשים סובלות מתסמינים של גיל המעבר כשהווסת שלהן עדיין מופיעה באופן סדיר.
שלב המנופאוזה, שלב שבו לאישה אין וסת במשך 12 חודשים רצופים או יותר ובמהלכו חלה ירידה בייצור והפרשת אסטרוגן ופרוגרסטרון, הביוץ נפסק והאישה כבר אינה יכולה יותר להיכנס להיריון. שלב זה מאופיין אצל חלק מהנשים בתסמינים שונים כגון: גלי חום, דיכאון, בעיות שינה, הפרעות בקצב הלב ועוד - תסמינים שיכולים לארוך בין שנה לשש שנים.
שלב הפוסט מנופאוזה, שלב בחיי נשים שהוא החל משנה ללא וסת ועד בכלל, ובו אצל חלק מהנשים יש התעצמות של התסמינים ואצל אחרות מסתיימים התסמינים.
מבחינה רפואית, רק לאחר שנה בלי וסת ורק בהסתכלות לאחור אפשר להגיד מתי הייתה הווסת האחרונה, שהיא רגע המנופאוזה.
גורמים שיכולים להשפיע על הגיל בו מתחיל גיל המעבר

בין הגורמים המשפיעים על התחלה מוקדמת יחסית של גיל המעבר, ניתן לציין עישון, רזון קיצוני וירידה חדה במשקל או אנורקסיה, מחלות אוטואימוניות, משקל לידה נמוך וחיים במקומות גבוהים.
מנופאוזה מוקדמת -המונח מתייחס למקרים בהם נשים חוות מנופאוזה לפני גיל 40 בדרך כלל כתוצאה מהתערבות רפואית תרופתית או ניתוחית כגון הסרת שחלות. התסמינים של נשים עם מנופאוזה מוקדמת יהיו חריפים יותר. הטיפול מצריך התייחסות מיוחדת ושונה.
תסמינים

נדיר כי אישה תסבול מכל התסמינים, יתרה מזאת, ישנן נשים שאינן סובלות מתופעות לוואי כלל. התסמינים משתנים מאישה לאישה, בתמהילם ועוצמתם, אך שמירה על אורח חיים בריא עשויה להקל עליהם:
מחזור בלתי סדיר
גלי חום
הזעה מוגברת
פעימות לב מואצות
יובש בנרתיק
יובש, צריבה וכאבים בזמן קיום יחסי מין
אבדן עניין בסקס
דלקות ובעיות אחרות בדרכי השתן או במתן שתן
עלייה במשקל, לרוב כתוצאה מצבירת נוזלים
נשירת שיער
צמיחת שיער במקומות שלא היה בהם קודם (אזור הפנים)
שינויים במצב הרוח
עצבנות
חרדות
דיכאון
הפרעות שינה
הפרעות בזיכרון, בייחוד ירידה בזיכרון לטווח קצר
כאבי ראש
תחושת לחץ בראש ובגוף
תחושת נימול או עקצוץ בגוף
תחושת סחרחורת ועילפון
כאבי שרירים ומפרקים
אבדן תחושה בידיים ובכפות הרגליים
קשיי נשימה
עייפות
חוסר ריכוז
תסמינים > סיכונים מיוחדים

דלדול עצם (בריחת סידן). לרוב מומלץ על צריכת סידן למניעתו.
מחלות לב.
מחלות דמנטיות.
גלי חום

תסמין מוכר לשינויים ההורמונלים המיוחס למאפייני גיל המעבר אצל נשים גלי חום מאופיינים לרוב בתחושת חום חזקה ופתאומית, המלווה בהזעה ובהגברת קצב לב. גל חום אופייני אורך בין 30 שניות לחמש דקות, אבל יכול להימשך גם שעה. תחושת החום מתחילה לרוב בפנים ובאוזנים, מתפשטת לחזה ומתפשטת לשאר הגוף. בנוסף לתחושת החום הפנימית, גם פני העור ובמיוחד הפנים הופכים חמים למגע וסמוקים (זהו גם מקור השם באנגלית – hot flush - הסמקה חמה).
תכיפות גלי החום נעה בין כמה פעמים ביממה, לבין מספר פעמים בשבוע. גלי החום עלולים להתחיל כמה שנים לפני גיל המעבר (פרה מנופאוזה) ולהימשך מספר שנים במהלך ואחרי גיל המעבר.
גלי חום פוגעים בתפקוד היומיומי ומקשים בעיקר על השינה. נשים רבות מתקשות להשלים שנת לילה מלאה ללא הפרעות, היעדר השינה מוביל לרוב למצבי רוח משתנים, לפגיעה בריכוז ולבעיות פיזיולוגיות אחרות. חלק מהנשים חוות הפרעות שינה מבלי שהן חוות גלי חום היות שרמות האסטרוגן נוטות להיות נמוכות ביותר במהלך הלילה.
טיפול

גיל המעבר הוא תהליך טבעי, שלב נוסף בחיים, ולא מחלה. עם זאת, כשהתסמינים מפריעים, נהוג לטפל בהם. גם כדי לשמור על איכות חיים (מחסור בשינה או דיכאון, למשל, יכולים לפגוע קשות באיכות החיים) וגם כדי להימנע מפגיעה מתמשכת (כמו אוסטיאופורוזיס) קיימות מספר אפשרויות טיפול:
טיפול > טיפול הורמונלי

טיפול הורמונלי או HRT הוא טיפול המבוסס על הרעיון של אספקת הורמונים במקום אלו שכבר אינם מיוצרים, כאשר ההורמון העיקרי הוא אסטרוגן.
אולם, הוכח כי מתן של אסטרוגן בלבד לנשים שיש להן רחם מעלה את שכיחות מקרי סרטן רירית הרחם. זאת הסיבה שטיפול הורמונלי שניתן לנשים בעלות רחם מורכב משני הורמונים: אסטרוגן – שמטפל בתופעות גיל המעבר, ופרוגסטרון – ששומר על רירית הרחם. נשים שעברו כריתת רחם וסובלות מתופעות גיל המעבר יכולות להשתמש בטיפול הורמונלי על בסיס אסטרוגן בלבד ללא חשש.
עד שנת 2002, הטיפול ההורמונלי היה הכלי העיקרי שבאמצעותו רופאים נהגו לטפל בתסמינים של המנופאוזה. בשנה זו, התפרסמו שני מחקרים משמעותיים אשר סקרו למעלה מ-16,000 נשים בארצות הברית (הראשון על ידי ארגון Women's Health Initiative) והשני על ידי קרן מיליון נשים באנגליה. המחקרים הראו שהטיפול ההורמונלי אומנם יעיל בטיפול בתופעות הלוואי המלוות את גיל המעבר אך הוא מעלה את ההסתברות לחלות בסרטן השד ב-24% (ביחס לנשים שלא מטופלות בהורמונים) וכן מעלה את הסיכוי לשבץ ב-31%.
פרסום מוקדם בעיתונות הפופולרית (ולא הרפואית) זרע בהלה בקרב רופאים ונשים כאחד, וכתוצאה מכך חלה ירידה דרסטית בכמות מרשמי הרופאים לטיפול הורמונלי.
לא מעט דברי ביקורת הושמעו על מחקר ה-WHI, בעיקר על גיל הנשים שהשתתפו במחקר, שהיה מבוגר מדי (רק 32% מהנשים היו בגיל הרלוונטי). מחקרי המשך שהתבססו על אותו מאגר נתונים והתייחסו לקבוצת הגיל הרלוונטית, הראו תוצאות הפוכות: בקרב נשים שגילן היה פחות מ-60, וקיבלו אסטרוגן בלבד, לא עלה הסיכון לסרטן שד, למחלות לב ולשבץ מוחי, לעומת נשים שלא קיבלו הורמונים.
על פי הצהרת עמדה שפורסמה בחודש יולי 2017 בכתב העת (NAMS (The North American Menopause Society טיפול הורמונלי חליפי (RHT) הוא הטיפול היעיל עבור סימפטומים ואזומוטוריים כגון: גלי חום, הזעה, דופק מהיר, קשיי שינה ועבור תסמונות אורוגניטליות.
כמו כן הוכח שטיפול הורמונלי אפקטיבי במניעת דלדול עצם (אוסטאופורוזיס) ובמניעת שברים.
לתופעה של יובש נרתיקי ניתן להשתמש בנרות אסטרוגן או קרם אסטרוגן הניתנים ללא מרשם רפואי.
טיפול > טיפול באמצעות SERMs

בעשור האחרון התפתחו מספר תרופות מבטיחות השייכות לקטגוריית ה-SERMs (מודולטור סלקטיבי של קולטנים לאסטרוגן) לטיפול בתופעות גיל המעבר.
עקרון הפעולה של תרופות אלה מבוסס על יכולתם של החומרים הפעילים לחקות את פעילותו של אסטרוגן בחלק מהרקמות, תוך שהם סותרים את פעולתו ברקמות אחרות. כך למשל, ברקמת העצם הוא יעבוד כמו אסטרוגן (היעיל במניעת אוסטיאופורוזיס) אך ברחם (שם פעילותו של האסטרוגן אינה רצויה) יסתור את הפעילות הזו.
מנגנון פעולה סלקטיבי שכזה מאפשר טיפול יעיל בסימפטומים של גיל המעבר תוך צמצום תופעות הלוואי של הורמון הפרוגסטרון, האחראי על רוב תופעות הלוואי המטרידות של הטיפולים ההורמונליים (כאב וגודש בשדיים, דימומים ואגינליים).
טיפול > תרופות נוספות

טיפול מקומי לטיפול ביובש נרתיקי.
חלק מהרופאים משתמשים בתרופות אנטי-דיכאוניות (SSRI).
תרופות לניהול לחץ דם. תרופות אלה בעלות אפקטיביות דומה לתרופות אנטי-דיכאוניות לטיפול בגלי חום, אך ללא השפעות על שינויים במצבי רוח.
ראו גם

טיפול הורמונלי
גיל המעבר אצל גברים
משבר אמצע החיים
הערות שוליים

↑  תֹּם וֶסֶת במילון מונחים שונים ברפואה ב (תשע"ד), באתר האקדמיה ללשון העברית
↑  מקור המונח במילים היווניות מנו (=חודש) ופאוזה (=הפסקה)
↑  פרופ' ברי קפלן וד"ר גדעון קופרניק ואחרים, גיל המעבר, באתר ויקירפואה
↑  גיל המעבר - Menopause – ויקירפואה, באתר www.wikirefua.org.il
↑  המדריך הישראלי לבנות 40+, ידיעות אחרונות ועליית הגג, 2011, עמ' 33
1 2  עמותת נשים לגופן, מנופאוז-אמצע החיים, באתר http://www.wtb.org.il/hebrew/?page_id=3821, ‏18.3.18
1 2  טלי רוזין, ד"ר גדעון קופרניק וד"ר עמוס בר, המדריך הישראלי לבנות 40 +, ידיעות ספרים, 2011
↑  טלי רוזין, ד"ר גדעון קופרניק, ד"ר עמוס בר, המדריך הישראלי לבנות 40+, ידיעות ספרים, ספרי עליית הגג, 2011, עמ' 25-29
1 2  גיל המעבר - Menopause – ויקירפואה, באתר www.wikirefua.org.il
↑  University of Glasgow :: :: University news
↑  Stefanick ML, et al., WHI investigators: Effects of conjugated equine estrogens on breast cancer and mammography screening in postmenopausal women with hysterectomy., JAMA, 295 14, 2006, עמ' 1647-1657
↑  LaCroix AZ, et al, Health outcomes after stopping conjugated equine estrogens among postmenopausal women with prior hysterectomy: a randomized controlled trial, JAMA, עמ' 1305-1314
↑  המדריך הישראלי לבנות 40 פלוס, ידיעות אחרונות וספרי עליית הגג, 2011
| --- | --- |
בקרת זהויות :  NLI: 987007562996105171  BNE: XX525223  BnF: cb11935565n (data)  GND: 4169427-2  LCCN: sh85083590  LNB: 000124094  NKC: ph135525  TE: E1.0.2.3.0.0.14 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ביל סקושגורד

| --- | --- |

ביל סקושגורד בכנס "קומיק-קון" בסן דייגו, יולי 2018
 לידה:  9 באוגוסט 1990 (בן 34) שוודיה סטוקהולם, שוודיה 
 מדינה:  שוודיה 
 תקופת הפעילות:  מ-1999
 מקום לימודים:  Södra Latin 
 בן או בת זוג:  Alida Morberg 
 פרסים והוקרה:  Kristallen 
 פרופיל ב-IMDb
 
ביל אסטבן גונטר סְקוֹשְׁגוֹרְד (בשוודית: 'Bill Istvan Günther Skarsgård'; נולד ב-9 באוגוסט 1990) הוא שחקן קולנוע וטלוויזיה שוודי. ידוע בשל דמותו של פניוויז הליצן המרקד בסרט האימה "זה" והמשכו "זה: חלק 2", ומשחקו בסדרת הטלוויזיה "המלוק גרוב" ברשת נטפליקס.
ביוגרפיה

סקושגורד נולד ב-9 באוגוסט 1990 במחוז וואלינגבי, הנמצא בסטוקהולם, שוודיה. בנו של השחקן סטלאן סקושגורד, ואשתו הראשונה סוניה מארי אגנס. לביל יש שבעה אחים (כששניים מהם הם אחים-למחצה מנישואיו השניים של אביו).
קריירה

בשנת 2008 שיחק לצד אביו בסרט "ארן: הממלכה האבודה".
בשנת 2011, סקושגורד היה מועמד לפרס Guldbagge על תפקיד ראשי בסרט "סיימון הפשוט".
בשנת 2012 הוא גילם את דמותו של מקוטין בסרט הבריטי "אנה קארנינה", אשר מבוסס על הספר אנה קארנינה על פי לב טולסטוי.
באפריל 2014, הוא הופיע בשער הדו-שנתי של "גיבור", מגזין אופנה ותרבות לגברים. בגיליון, הוא מרואיין על ידי אביו.
בשנת 2013 החל לשחק בסדרת האימה של נטפליקס, "המלוק גרוב" בתפקיד רומן גודפרי. את תפקידה זה גילם למשך 3 עונות עד לסיום הסדרה ב-2015.
בשנת 2016 סקושגורד גילם את מתיו בסרט המדע בדיוני "נאמנים". סרט זה הוא סרטו האמריקאי הראשון.
ביוני 2017, לוהק לתפקיד הנבל הראשי "פניוויז הליצן המרקד" בסרט האימה "זה" לאחר ששחקן אחר, ויל פולטר, נשר עקב פרויקטים נוספים.
ביולי 2017, פורסם שביל לוהק לסדרה "קאסל רוק" כבחור צעיר עם בעיה משפטית יוצאת דופן. ביולי אותה שנה יצא הסרט "פצצה אטומית" בו הוא שיחק לצד שרליז ת'רון.
ב-2018 שיחק בסרט "אומה של רוצחים" לצידן של אודסה יאנג וסוקי ווטרהאוס, ובסרט "דדפול 2".
בשנת 2019 שב לגלם את תפקיד הנבל הראשי בסרט ההמשך "זה: חלק 2", וגם השתתף במותחן הקומי "נבלים".
באוקטובר 2018, השתתף בעונות 1–2 בסדרה ״ הרפתקאותיה המצמררות של סברינה״ כשחקן כדורסל.
בשנת 2020 שיחק לצד טום הולנד בסרט "תמיד השטן" בנטפליקס, ושיחק במותחן על טבעי "תשעה ימים". באותה שנה לוהק לתפקיד בסרט "The Things They Carried" לצד אשטון סנדרס, מרטין סנסמאייר ואנגוס קלאוד.
בשנת 2022 כיכב בסדרת הדרמה השוודית "קלארק" מבית היוצר של נטפליקס, אודות חיו של שודד הבנקים קלארק אולופסון (אנ') ועל שוד נורמלמסטורג אשר טבע את המונח תסמונת סטוקהולם.
חיים אישיים

סקושגורד נמצא בזוגיות עם השחקנית השוודית אלידה מורברג. באוקטובר 2018 נולדה להם ילדה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2000 | White Water Fury | קלאס |  |
| 2008 | ארן: הממלכה האבודה | אריק העשירי, מלך שוודיה |  |
| 2009 | Kenny Begins | פונטוס |  |
| 2010 | סיימון הפשוט | סיימון |  |
| 2010 | Behind Blue Skies | מרטין |  |
| 2011 | The Crown Jewels | ריצ'רד פרסון |  |
| 2011 | סיימון והאלונים | סיימון |  |
| 2012 | אנה קארנינה | קפטו מחוטין | סרט בריטי |
| 2013 | Victoria | אוטו |  |
| 2016 | נאמנים | מת'יו | סרט אמריקאי ראשון |
| 2016 | A Stone Appears | בן אדם |  |
| 2017 | פצצה אטומית | מרקל |  |
| 2017 | זה | פניוויז הליצן המרקד |  |
| 2017 | Battlecreek | הנרי |  |
| 2017 | המומינים וממלכת החורף הקסומה | מומינטרול | דיבוב |
| 2018 | אומה של רוצחים | מארק |  |
| 2018 | דדפול 2 | זאיטגאיסט |  |
| 2019 | נבלים | מיקי |  |
| 2019 | זה: חלק 2 | פניוויז הליצן המרקד |  |
| 2020 | תשעה ימים | קיין |  |
| 2020 | תמיד השטן | ויליארד ראסל |  |
| 2021 | צדק עירום | דיין |  |
| 2022 | ברברי | קית' טושקו |  |
| 2023 | ג'ון וויק 4 | מרקוס |  |
| 2024 | העורב | אריק דרייבן / העורב |  |
| 2024 | נוספרטו | הרוזן אורלוק |  |
| TBA | Emperor | פיליפ השני, מלך צרפת |  |
| TBA | Gilded Rage | תומאס ג'ילברט ג'וניור |  |
| TBA | Dead Man's Wire | טוני קיריטסיס (אנ') |  |
| TBA | Boy Kills World |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2002 | Laura Trenter – Dad, the Policeman | טוני | 2 פרקים |
| 2009 | Livet i Fagervik | מרטן | פרק: |
| 2015-2013 | המלוק גרוב | רומן גודפרי | תפקיד ראשי; (3 עונות); 33 פרקים |
| 2019-2018 | קאסל רוק | הנרי / הילד / המלאך | תפקיד ראשי (עונה 1); תפקיד אורח (עונה 2): 11 פרקים |
| 2020 | Soulmates | מתאו | פרק: "Layover" |
| 2022 | קלארק | קלארק אולופסון (אנ') | תפקיד ראשי; 6 פרקים |
הערות שוליים

↑  On my radar: Bill Skarsgård's cultural highlights The Guardian, July 20, 2014
↑  Lindholm, Peter (22 במרץ 2009). "Bill Skarsgård: Stellan är min största förebild". Metro International. נבדק ב-20 בספטמבר 2010. {{cite news}}:  (עזרה)
↑  "Stellans exfru talar ut om missbruket". Aftonbladet. נבדק ב-2016-12-04.
↑  "Stellan Skarsgård pappa igen - till en Kolbjörn". Aftonbladet. נבדק ב-2016-12-04.
↑  Abramovitch, Seth (24 באוגוסט 2012). "Stellan Skarsgard, 61, Welcomes Baby Number 8". Hollywood Reporter. נבדק ב-21 בספטמבר 2012. {{cite web}}:  (עזרה)
↑  https://web.archive.org/web/20140706142037/http://store.hero-magazine.com/product/hero-11-shift-zero-english "HERO 11: Shift Zero"]
↑  Kit, Borys; Siegel, Tatiana (2 ביוני 2016). "Stephen King's 'It' Adaptation Finds Its Pennywise the Clown (Exclusive)". The Hollywood Reporter. {{cite web}}:  (עזרה)
↑  Dave McNary, Variety, Variety, ‏1 באוקטובר 2020
↑   אורון שמיר, "העורב": רימייק סתמי וריקני לסרט הפולחן, באתר הארץ, 23 באוגוסט 2024
| --- | --- |
בקרת זהויות :  BIBSYS: 12015009  BnF: cb17836781b (data)  GND: 1023036304  ISNI: 0000 0003 8268 7477  LCCN: no2014082396  NKC: xx0222790  NTA: 351962611  SUDOC: 224744038  VIAF: 266434389   WorldCat (עם VIAF): 266434389
הלל פריד

| --- | --- |
 לידה:  1763 ניאסוויז', בלארוס 
 פטירה:  1833 (בגיל 70 בערך) 
 תקופת הפעילות:  ?–1833 
 צאצאים:  אליעזר יצחק פריד 
 
הרב הלל פריד (ה'תקכ"ג, 1763 - ה'תקצ"ג, 1833), היה "משנה לראש הישיבה" בישיבת וולוז'ין, תחת הנהגת חותנו רבי חיים מוולוז'ין, ולאחר מכן כיהן כאב"ד ומו"ץ בעיר גרודנה.
קורות חייו

נולד בנשביז בשנת תקכ"ג, 1763, לרב שמחה פריד, רבה של גרודנא. נישא לאסתר בתו של ר' חיים מוולוז'ין.
כנהוג בישיבת וולוז'ין, לצד ראש הישיבה התמנה "משנה לראש הישיבה". ר׳ חיים מוולוז'ין מינה את חתנו הרב הלל פריד למשנהו לאחר פרישתו של ר' יחיאל מיכל ממינסק, והוא נשא בתפקיד זה במשך עשר שנים, בין השנים תקע"א-תקפ"א, 1811-1821. כך מעיד נכדו הרב חיים הלל פריד בשם אביו הרב אליעזר יצחק פריד: "וגם א"ז (אדוני זקני) הגאון מ' הלל זללה"ה הגיד השיעור בהישיבה הק' דפעה"ק עשר שנים רצופות, ומהם כמה שנים עוד בחיי חותנו הגאון רשכבה"ג אדמו"ר מהר"ח זצ"ל, כאשר כה מצאתי כתוב בין כי"ק א"א (אדוני אבי) הגאון זצ"ל בהספדו אשר ספד עליו בקהל עם בבהמ"ד דפה".
לאחר פטירת חמיו בשנת תקפ"א (1821), עבר ר' הלל מוולוז'ין לגרודנה למלא את מקום אביו ברבנות. בשל סכסוכי רבנות לא כיהנו עוד רבנים בגרודנה מאז שנת תקע"ח, 1818, אלא רק דיינים, ולפיכך, תוארו הרשמי של ר' הלל היה אב"ד ומו"ץ.
רבי הלל פריד נפטר ביום ב' באדר תקצ"ג, 1833. על מצבתו בבית העלמין בגרודנא נכתב: "המורה לצדקה משפטי ה' ותורתו. לכס אבותיו צדיק ישר למלאותו. לצאן קדשים דלה מבאר מים חיים. בחסותו בצל קורת נפש החיים".